**Mohammad Ashraf Ghani Ahmadzai** (pašt. ‏محمد اشرف غني احمدزی‎, *Mohammad Ašraf Ğani Ahmadazay*; s. 1949) on afganistanilainen poliitikko, joka toimii maansa länsimaiden asettaman hallinnon presidenttinä syyskuusta 2014 alkaen. Entinen valtiovarainministeri Ghani oli ehdolla kesäkuussa 2014 pidetyssä presidentinvaalissa. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut entinen ulkoministeri Abdullah Abdullah sekä Afganistanin kansa epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.

Ghani on syntynyt vuonna 1949. Hän työskenteli talousministerinä 2002–2005 samassa hallituksessa jossa Abdullah oli ulkoministerinä. Hän tuli tunnetuksi ulkomaisen avun tehottomuuden arvostelijana. Hän syytti Yhdysvaltoja rinnakkaisen valtionhallinnon pyörittämisestä. Vuonna 2007 hän sanoi haastattelussa, että avustusvaroin rakennettu koulu maksaa viisi kertaa niin paljon kuin omin rahoin rakennettu.

Taliban alkoi edetä nopeasti kun Yhdysvallat alkoi vetää joukkojaan pois Afganistanista 1. toukokuuta 2021. 15. elokuuta 2021 Ghani luopui vallasta ja lähti Tadžikistaniin. Maahan perustettiin komitea neuvottelemaan Talibanin kanssa.

Venäjän edustajiston lehdistösihteerin mukaan Ghani siirtyi lentokentälle neljän auton saattueessa, jotka oli pakattu täyteen käteistä. Kaikki rahat eivät mahtuneet Ghania kuljettaneeseen helikopteriin, joten osa käteisestä jäi kiitoradalle.
Ria Novostin mukaan Ghani oleskelee Omanissa.
Afganistanin lähettiläs Tadžikistanissa syytti Ghania 169 miljoonan dollarin valtion varojen varastamisesta ja vaati interpolia pidättämään hänet. Myöhemmin Arabiemiraattien hallitus vahvisti että Ghani oleskelee maassa humanitaarisista syistä.
Ghani tuli julkisuuteen Facebookissa streamatulla videolla.

Lähteet
-------

1. ↑  Ashraf Ghani sworn in as new Afghan president  29.9.2014. BBC. Viitattu 5.10.2014.
2. ↑  "Kuolema vaalilautakunnalle!" – tuhannet julistivat vilppiä Afganistanin presidentinvaaleissa *Helsingin Sanomat*.  27.6.2014. Viitattu 26.4.2017.
3. ↑  Kokkonen, Yrjö: Afganistanissa viimein sopu päämiesten vallanjaosta – maa saa uuden presidentin  21.9.2014. Yle Uutiset. Viitattu 21.9.2014.
4. ↑  Profile: Ashraf Ghani BBC. Viitattu 5.10.2014.
5. ↑
6. ↑  Afghan Pres Ghani leaves for Tajikistan - interior ministry official *reuters*.  15.8.2021. Viitattu 15.8.2021.
7. ↑  'The nation will judge': Top Afghan official on PM fleeing the country *BBC*. Viitattu 15.8.2021.
8. ↑  Venäläismedia: Afganistanin presidentti pakeni käteistä täyteen sullotulla helikopterilla – kaikki rahat eivät edes mahtuneet mukaan MTVUutiset.
9. ↑  Ghani denies taking large sums of money as he fled Afghanistan AlJazeera.

Aiheesta muualla
----------------

* Kuvia tai muita tiedostoja aiheesta **Ashraf Ghani** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* SNAC
* IdRef

 |

 |